**Oznámenie**

**Ministerstva financií Slovenskej republiky**

**č. MF/011498/2020-721**

**o vydaní doplnenia k poučeniu na vyplnenie daňového priznania k dani z príjmov fyzickej osoby – typ B a k poučeniu na vyplnenie daňového priznania k dani z príjmov právnickej osoby**

Ministerstvo financií Slovenskej republiky na zabezpečenie jednotného postupu pri vypĺňaní daňových priznaní podľa zákona č. 595/2003 Z. z. o dani z príjmov v znení neskorších predpisov (ďalej len „zákon“) oznamuje, že vydalo doplnenie k poučeniu na vyplnenie daňového priznania k dani z príjmov fyzickej osoby – typ B (MF/013999/2019-721) a k poučeniu na vyplnenie daňového priznania k dani z príjmov právnickej osoby (MF/014001/2019-721) v súvislosti s odpočtom daňových strát podľa § 24b zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 96/2020 Z. z. v tomto znení:

**Poučenie k daňovému priznaniu k dani z príjmov fyzickej osoby – typ B (MF/013999/2019-721) sa v časti „Prehľad o vzniku daňových strát podľa § 30 zákona.“ dopĺňa nasledovne:**

„V nadväznosti na schválenie zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. a zákona č. 96/2020 Z. z. sa dopĺňa špeciálny postup odpočítania daňových strát v daňovom priznaní za zdaňovacie obdobie roka 2019. Tento postup je uvedený priamo v § 24b zákona č. 67/2020 Z. z. v znení zákona č. 96/2020 Z. z.

Daňovník, ktorý je fyzickou osobou, môže odpočítať od základu dane (čiastkového základu dane) z príjmov podľa § 6 ods. 1 a 2 zákona neuplatnené daňové straty vykázané podľa zákona za zdaňovacie obdobia rokov 2015 až 2018, najviac však v úhrnnej sume 1 000 000,- €.

Tieto daňové straty môže daňovník, ktorý je fyzickou osobou, odpočítať v daňovom priznaní, ktorého posledný deň lehoty na podanie daňového priznania uplynie v období od 01.01.2020 do 31.12.2020.

U daňovníka, ktorý je fyzickou osobou, sa jedná o daňové priznanie za rok 2019, ak lehota na podanie tohto daňového priznania uplynie v období od 01.01.2020 do 31.12.2020. V prípade podania daňového priznania za zomrelého daňovníka dedičom alebo osobou podľa § 35 zákona č. 311/2001 Z. z. Zákonník práce v znení neskorších predpisov (ďalej len „Zákonník práce“) ide o daňové priznanie za rok 2019, ak lehota na podanie tohto daňového priznania uplynie v období od 01.01.2020 do 31.12.2020 a daňové priznanie k DPFO za rok 2020, ak lehota na podanie tohto daňového priznania uplynie v období od 01.01.2020 do 31.12.2020.

Daňovník v súlade s § 24b zákona č. 67/2020 Z. z. v znení zákona č. 96/2020 Z. z. odpočítava tie časti neuplatnených daňových strát za zdaňovacie obdobia rokov 2015 až 2018, na ktorých odpočítanie mu vzniká nárok podľa zákona, t. j. nie tie časti daňových strát, na ktorých odpočítanie daňovníkovi zanikol nárok z dôvodu vykázania nedostatočnej výšky základu dane (čiastkového základu dane) z príjmov podľa § 6 ods. 1 a 2 zákona v predchádzajúcich zdaňovacích obdobiach, resp. z dôvodu vykázania daňovej straty v predchádzajúcich zdaňovacích obdobiach.

Bližšie je uvedené v informácii Finančného riaditeľstva SR k zákonu č. 67/2020 Z. z. v znení neskorších predpisov, ktorá je uverejnená na jeho webovom sídle.

V prípade, ak si daňovník odpočíta daňovú stratu podľa § 24b zákona č. 67/2020 Z. z. v znenízákona č. 96/2020 Z. z. nevypĺňa **riadky 49 až 54,** ale odpočíta túto daňovústratu priamo na **r. 55**, kde sa uvedie rozdiel medzi čiastkovým základom dane z príjmov podľa § 6 ods. 1 a 2 zákona a uplatnenou daňovou stratou podľa § 24b zákona č. 67/2020 Z. z. v znenízákona č. 96/2020 Z. z. Daňovú stratu podľa § 24b zákona č. 67/2020 Z. z. v znenízákona č. 96/2020 Z. z. možno odpočítať maximálne do výšky čiastkového základu dane z príjmov podľa § 6 ods. 1 a 2 zákona.

V prípade, ak si uplatní daňovú stratu podľa § 24b zákona č. 67/2020 Z. z. v znenízákona č. 96/2020 Z. z. zároveň rozpíše uplatňovanú daňovú stratu v oddiele XIII. -  miesto pre osobitné záznamy, a to v členení

|  |  |  |  |
| --- | --- | --- | --- |
| Rok vykázania daňovej straty | Suma vykázanej daňovej straty | Suma uplatnenej daňovej straty na r. 55 | Zostatok neuplatnenej daňovej straty pre jej douplatňovanie v budúcich zdaňovacích obdobiach |
| 2015 |  |  |  |
| 2016 |  |  |  |
| 2017 |  |  |  |
| 2018 |  |  |  |
| Úhrn uplatnených daňových strát na r. 55 najviac vo výške 1 000 000 eur, ale max. vo výške čiastkového základu dane z príjmov podľa § 6 ods. 1 a 2 uvedenom na r. 47. | |  |

Vzhľadom na skutočnosť, že daňovník sa môže rozhodnúť len pre jeden zo spôsobov odpočítania daňovej straty vykázanej v zdaňovacích obdobiach 2015 až 2018, buď bude mať vyplnené **riadky 49 až 55**, kde si uplatňuje daňovú stratu podľa § 30 zákona alebo **riadky 49 až 54** budú prázdne a bude vyplnený len **r. 55**, kde bude výsledná suma čiastkového základu dane z príjmov podľa § 6 ods. 1 a 2 zákona znížená o úhrn daňových strát uplatnených v nadväznosti na § 24b zákona č. 67/2020 Z. z. v znenízákona č. 96/2020 Z. z.“.

**Poučenie k daňovému priznaniu k dani z príjmov právnickej osoby (MF/014001/2019-721)** **sa v III. časti k Tabuľke D dopĺňa nasledovne:**

**„Podľa zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. a zákona č. 96/2020 Z. z. môže daňovník využiť osobitný postup odpočítania daňových strát podľa § 24b zákona č. 67/2020 Z. z. v znení zákona č. 96/2020 Z. z.**

Podľa§ 24b zákona č. 67/2020 Z. z. v znení zákona č. 96/2020 Z. z.môže daňovník neuplatnené daňové straty za zdaňovacie obdobia **ukončené v rokoch 2015 až 2018** odpočítať od základu dane **najviac v úhrnnej hodnote 1 000 000 eur**. Daňovník odpočítava iba tú časť neuplatnenej daňovej straty na ktorú má nárok, t. j. neodpočítava daňovú stratu na ktorej odpočítanie zanikol nárok v predchádzajúcich zdaňovacích obdobiach, napr. z dôvodu nevykázania dostatočného základu dane alebo z dôvodu vykázania daňovej straty. Neuplatnená daňová strata sa odpočítava od najstaršej vykázanej daňovej straty po najnovšiu. Bližšie je uvedené v informácii Finančného riaditeľstva SR k zákonu č. 67/2020 Z. z. v znení neskorších predpisov, ktorá je uverejnená na jeho webovom sídle.

U daňovníka, ktorého zdaňovacím obdobím je **kalendárny rok**, je možné odpočítať neuplatnené daňové straty vykázané v zdaňovacích obdobiach 2015 až 2018, podľa § 24b zákona č. 67/2020 Z. z. v znení zákona č. 96/2020 Z. z., ak posledný deň lehoty na podanie **priznania uplynie v období od 1. januára 2020 do 31. decembra 2020.**

Odpočítanie daňovej straty podľa § 24b zákona č. 67/2020 Z. z. v znení zákona č. 96/2020 Z. z. sa môže uplatniť aj u daňovníka, ktorého zdaňovacím obdobím je **hospodársky rok končiaci najskôr 31. októbra 2019.**

Ak sa daňovník rozhodne odpočítať daňovú stratu podľa § 24b zákona č. 67/2020 Z. z. v znení zákona č. 96/2020 Z. z., nevypĺňajú sa údaje v tabuľke D. Odpočet tejto daňovej straty sa premietne v **riadku** **500,** kde sa uvedie základ dane znížený o odpočet daňovej straty podľa § 24b zákona č. 67/2020 Z. z. v znení zákona č. 96/2020 Z. z.a v časti VII. - Miesto na osobitné záznamy daňovníka, kde sa uvedie rozpis odpočítaných daňových strát, a to v členení:

|  |  |  |  |
| --- | --- | --- | --- |
| Zdaňovacie obdobie vykázania daňovej straty | Suma vykázanej daňovej straty | Suma odpočítanej daňovej straty v r. 500 | Zostatok neodpočítanej daňovej straty, ktorú je možné odpočítať v budúcich zdaňovacích obdobiach |
|  |  |  |  |
|  |  |  |  |
|  |  |  |  |
|  |  |  |  |
| Úhrn odpočítaných daňových strát v r. 500 najviac vo výške 1 000 000 eur a max. vo výške základu dane uvedeného v r. 400 | |  |

**Vzhľadom na to, že daňovník sa môže rozhodnúť len pre jeden zo spôsobov odpočítania daňovej straty vykázanej v zdaňovacích obdobiach 2015 až 2018, vypĺňa sa buď tabuľka D, ktorej údaje sa prenášajú do r. 410 priznania, alebo sa vypĺňa len r. 500, kde bude uvedená suma základu dane znížená o úhrn daňových strát odpočítaných podľa § 24b zákona č. 67/2020 Z. z. v znení zákona č. 96/2020 Z. z.“.**

**Ing. Daniela Klučková**

**generálna riaditeľka**

**sekcie daňovej a colnej**